Hemikodata
Mwili wa minyoo-mkonga umegawanyika katika mkonga wa mbele, ukosi wa kati na fumbatio ya nyuma. Mkonga ni ogani yenye misuli na silio (nywele ndogo sana) kwenye ngozi unaotumika kwa kuogelea na kukusanya na kupeleka chembe za chakula. Kinywa kipo kati ya mkonga na ukosi. Fumbatio ni sehemu ndefu zaidi ya mnyama. Ina koromeo iliyotobolewa na nyufa, umio, matumbo marefu na mkundu kwa nyuma kabisa. Gonadi (tezi za kijinsia) zimo ndani ya fumbatio pia.